SysInternals utiliitide hulgas on nüüd olemas ka utiliit, mis suudab töötavast masinast teha VHD faili. Windows 7 ja Server 2008 R2 Boot from VHD funktsionaalsuse kasutamiseks on see ideaalne, füüsiliste masinate virtuaalseks tegemisel on see ka piisavalt hea. Viimasel juhul tuleb virtuaalkeskkonnas üles lastud masinale lisada virtuaalse riistvara draiverid ning integratsiooni komponendid.